stanford-oval/wikipedia huggingface dataset:
גלגוליו של מעיל
בתים ראשונים - מקור ותרגומים

| 0 | 1 | 2 | 3 |
| --- | --- | --- | --- |
|   אַ מאַנטל פון אַ טונקעלן געוואַנטל - קדיה מולודובסקי    בײַ אַ שנײַדער אין קאָמאָרע,  פול מיט קינדער, קײן עין הרע,  קינדער פּיצעלעך װי מאָן  שטײט אַ װיגל אױבן-אָן.    איצטער הײבט זיך אָן די מעשׂה,  נישט פֿון ציגעלעך קײן װײַסע  נאָר אַ מעשׂה פֿון אַ מאַנטל  פֿון אַ טונקעלן געװאַנטל.    האָט מען אױפֿגענײט אַ מאַנטל  פֿון אַ טונקעלן געװאַנטל  פֿאַרן עלטסטן בחור שמואל  ער זאָל קענען גײן אין שול.    גײט אים שמואליק יאָרן דרײַ  איז דער מאַנטל שפּאָגל נײַ,  גײט אים שמואליק נאָך אַ יאָר  איז דער מאַנטל שענער גאָר.    אײן מאָל שמואליק טוט אים אָן  איז דער מאַנטל קורץ אין סטאָן.  װערט אַ טומל אין קאָמאָרע׃    נאַ דיר גאָר אַ נײַע צרה!  שמואליק טוט דעם מאַנטל אָן  איז דער מאַנטל קורץ אין סטאָן.    נו, איז מילא  טוט שױן אָן דעם מאַנטל בײלע.    |  יקטן - פנינה הלפרין    שמעו נא מעשה בבגד,  בגד פלא, בגד עור;  בידי החיט עצמו נתפר הוא  לשמואל בנו הבכור.    לבשו שמואל כסדר  שלוש שנים, והוא בסדר.  וילבשנו עוד שנה,  והמעיל כבראשונה    אבל אהה! נפל דבר,  מעיל העור הנה קצר.  בבית מהומה, שאון,  - אך זו צרה, אך זה אסון;    ואמרו באין ברירה:  יהי המעיל לבת, דבורה.    לבשה אותו דבורה כסדר  שלוש שנים והוא בסדר.  לבשתו עוד שנה  והוא יפה כבראשונה.    |  גלגוליו של מעיל - נתן אלתרמן     החיט עוסק בחיט  וילדים לו מלוא הבית  חיל רב, ברוך השם,  ותינוק בחיק האם.    כאן המעשה נפתח -  לא בגדי לבן וצח.  מעשה במעיל של חורף  בעל סדק צר מערף.    הוי תפרו מעיל של חורף  בעל סדק צר מערף,  לבחור גדליהו גוץ  שיהיה לו חם בחוץ.    רץ גדליהו בו שנתיים,  והמעיל - זהב פרווים !  עוד שנה - המעיל כאילו  עוד יותר יפה אפילו.    אך גדל גדליהו קטן,  והמעיל לוחץ במותן.  קם יריד בבית ! מה פה?  איזו מין צרה צרורה פה?!  קצת גדל גדליהו קטן,  והמעיל לוחץ במותן!    מה עושים? חסל! אין עזר!  רץ במעיל שמריהו לייזר.  |  יגיל והמעיל - שמשון מלצר     בחדר של אחד חיט,  שטף דוקא בו לא מעט,  כמו פרג, קטן-קט-קט -  העריסה שם תתנודד.    עכשיו תתחיל המעשיה.  לא מעשה אודות גדיה,  רק מעשה במעיל אפור,  מבד כהה-עכור תפור.    ואת המעיל תפרו תפר  מבד דהה-כהה כאפר  בשביל שמואל, שהוא הבכור,  ושילך לבית הספר.    שלש שנים אותו לבש-  והמעיל כליל חדש;  ועוד שנה אחת הוסיף-  והמעיל עוד ייף וייף.    אך פעם בא ללבוש המעיל-  אבוי! - וצר הוא מהכיל...  וכל הבית אז רעש:  הנה לך אסון חדש!  לובש שמואל את המעיל-  אבוי - וצר הוא מהכיל.    אם צר המעיל בשביל שמואל-  בכן, תלבש אותו יעל!    |
הערות שוליים

↑  המשוררת פנינה הלפרין (1886-1980), ילידת ורשה, הוכשרה בפולין להיות גננת. נישאה ליחיאל היילפרין (1880-1942). בתם מירי דור הייתה סופרת. בניהם היו המשורר יונתן רטוש והבלשנים פרופ' צבי רין ופרופ' עוזי אורנן.
↑  פנינה הלפרין, יקטן, דבר, 9 בפברואר 1934
איימן עודה

איימן עאדל עוֹדֶה (בערבית: أيمن عادل عودة; נולד ב-1 בינואר 1975) הוא פוליטיקאי ישראלי ממוצא ערבי. משמש כחבר הכנסת, יו"ר רשימת חד"ש-תע"ל (נקראה בעבר הרשימה המשותפת), וכיו"ר ועדת המדע והטכנולוגיה לשעבר. עורך דין במקצועו.
ביוגרפיה

עודה נולד בחיפה וגדל בשכונת כבאביר בעיר, בן שני מתוך שלושה לעאדל, פועל בניין, ולנור, עקרת בית. רוב חמולת עודה בכבאביר שייכת לפלג האחמדי,[דרוש מקור] אולם הוריו של עודה הם מוסלמים-סונים. כיום עודה מעיד על עצמו שהצליח לפרוץ תודעתית מעבר מעל לגבולות הדת והאתניות, ולפיכך הוא תואר כאתאיסט. בנוסף עודה מגדיר עצמו גם כ"פלסטיני".
לעודה תואר ראשון במשפטים מאוניברסיטת ניקולאיה טיטולסקו (רומ') ברומניה. בשנת 2001 הוסמך לעריכת דין בישראל.
ביוגרפיה > לפני השבעתו לכנסת ה-20

בנעוריו היה עודה פעיל פוליטי בבנק"י - ברית הנוער הקומוניסטי הישראלי (תנועת הנוער של מק"י). בנאומו הראשון בכנסת סיפר עודה כיצד זומן לחקירה בשב"כ בגיל 15: "תחילה לא הבנתי את פשר הדבר, חשבתי שזכיתי באות כבוד ונמלאתי גאווה. אט-אט התברר לי האסון: חקירה רדפה חקירה. התחלתי לחשוד בכולם, התנתקתי מחבריי ונותרתי לבדי".
בין השנים 1998–2003 שימש כחבר-מועצת עיריית חיפה מטעם סיעת חד"ש ("החזית"). במהלך הקדנציה במועצת העיר פעל להגנה על זכויות תושבי חיפה הערביים. הוא גם פעל למתן שמות בשפה הערבית לרחובות בשכונות המגזר הערבי בחיפה. במהלך הקדנציה שלו במועצת העיר פרסם שני ספרי עזר לתושב: "זכויותיך בעירייה" ו"תשובה לכל שאלה בענייני הארנונה".
בשנים 2003–2006 עבד כמנהל פרויקטים בעמותת סיכוי - לקידום שוויון אזרחי.
בשנת 2006 נבחר עודה למזכ"ל מפלגת חד"ש, ושימש בתפקיד זה עד לבחירתו לכנסת ה-20.
בשנת 2009 היה בין מנהלי המאבק למען הכרה בכפרים הבלתי-מוכרים של הבדואים בנגב.
בבחירות לכנסת ה-19 הוצב במקום השישי ברשימת חד"ש, אך המפלגה קיבלה ארבעה מנדטים והוא נותר מחוץ לכנסת.
עודה שימש כחבר הנהלה בתיאטרון אל-מידאן שבחיפה. הוא חבר בגוף המנהל של המוזיאון לשימור מורשתו של המשורר הפלסטיני מחמוד דרוויש.
עודה הוא ממובילי המאבק נגד התוכנית הממשלתית לגיוס הצעירים הערבים לצה"ל ולשירות לאומי. מונה על ידי ועדת המעקב העליונה של הציבור הערבי בישראל לעמוד בראש גוף בשם "ועדת המאבק בכל צורות הגיוס". לפיו, השירות הלאומי מתנה את זכויות ערביי ישראל כאזרחי ישראל, ושירות זה מאפשר לבעלי עסקים להעסיק צעירים ללא מתן שכר, דבר שעלול להעלות את אחוז האבטלה בקרב האוכלוסייה הערבית. עם זאת, עודה בעד התנדבות ממוסדת.
ביוגרפיה > הבחירות לכנסת ה-20

ב-17 בינואר 2015 נבחר לעמוד בראש רשימת חד"ש בבחירות לכנסת העשרים, במקום מוחמד ברכה, שפרש. עודה הוצב במקום הראשון במסגרת הרשימה המשותפת של המפלגות הערביות וחד"ש לכנסת. באירוע השקת הרשימה אמר עודה:
"הימין נקרא 'המחנה הלאומי', הרצוג ולבני הקימו את 'המחנה הציוני' - ואנחנו הקמנו את 'המחנה הדמוקרטי'. הערבים הם אחוז גדול מהמדינה, ונשים את כל המשקל שלנו בבחירות הבאות כדי שהימין לא-יחזור לשלטון. זו תהיה התרומה שלנו. אנחנו מתנגדים לגישה של ערבים נגד יהודים או יהודים נגד ערבים. הרשימה שלנו, שיש בה ערבים ויהודים, היא לא נגד החברה הישראלית, אלא היא נאבקת על החברה הישראלית למען חברה דמוקרטית, שוויונית ושוחרת שלום יותר מהיום".
חיים אישיים

נשוי לד"ר נרדין עאסלה, רופאת נשים, ולהם שלושה ילדים. מתגוררים בשכונת מרכז הכרמל שבחיפה, עיר הולדתו של עודה.
ב-2022 דווח ב-"TheMarker" כי עודה נתבע על עבירות בנייה בלתי-חוקית שביצע, שאומנם בתחילה הוצא לה צו הריסה, אך לבסוף הגיע להסדר בעסקת טיעון.
עמדותיו

עודה תומך בפתרון שתי המדינות ובהקמת מדינה פלסטינית בגבולות 67', לצד מדינת ישראל.
במסגרת פתרון זה עודה תומך בזכות השיבה של הפליטים הפלסטינים שאיבדו את בתיהם ב-1948 ובחזרה שלהם אל תוך שטחי ישראל, במקביל למציאת הפתרון שלא יגרום עוול לנוספים.
בשנת 2015, במהלך כנס של המרכז הפלסטיני של The Jerusalem Fund, הביע תמיכה בפעילות הפרו-פלסטינית של ה-BDS.
בשנת 2023 יצא לאור ספרו של עודה, בערבית: الوطنية والمواطنة: رؤيا لتجديد المشروع السياسي للفلسطينيين في إسرائيل (בעברית: פטריוטיות ואזרחות: חזון לחידוש הפרויקט המדיני של הפלסטינים בישראל), בהוצאת כל שיא.
באפריל 2023 אמר עודה כי הוא תומך במאבק נגד הכיבוש כל עוד הוא לא כולל פגיעה באזרחים ישראלים, אך שאינו יכול לצאת נגד פגיעה בחיילים בשטחים הכבושים. ב-6 באוקטובר 2024, בעקבות פיגוע בו מחבל אזרח ישראלי הרג לוחמת במשמר הגבול, עודה אמר כי "אסור לאזרחים הערבים להשתמש בנשק", וקרא ל"מאבק משותף של ערבים ויהודים למען שלום, דמוקרטיה וחיים משותפים המבוססים על שוויון וכבוד הדדי".
בשנת 2024 אמר בכנסת בהתייחס לפרעות ההרג והחטיפות שהתחילו את מלחמת חרבות ברזל שזו "פגיעה מוסרית עמוקה מאוד" והוסיף כי הוא "מאמין שיש זכות לכל עם נאבק להיאבק בכובש" אך שזכות זו אינה כוללת הרג אזרחים.
לקריאה נוספת

שי חורב, "איימן עודה", בלקסיקון החיפאים אישים ודמויות בחיפה, דוכיפת הוצאה לאור, עמ' 275, 2018.
שרילין פן

| --- | --- |

 לידה:  1 בפברואר 1965 (בת 60) דטרויט, ארצות הברית 
 שם לידה:  Sheryl Ann Fenn 
 מדינה:  ארצות הברית 
 תקופת הפעילות:  מ-1984 
 מקום לימודים:  מכון לי סטרסברג לתיאטרון ולקולנוע  תיכון וסט בלומפילד 
 בן או בת זוג:  ג'וני דפ (1985–1988) 
 מספר צאצאים:  2 
 http://sherilynshines.blogspot.com
 פרופיל ב-IMDb
 חתימה:   
 
שרילין פן (באנגלית: Sherilyn Fenn, נולדה ב-1 בפברואר 1965) היא שחקנית וסופרת אמריקאית. נודעה בהופעתה ב-1990 כאודרי הורן בסדרת הטלוויזיה "טווין פיקס", שעליה הייתה מועמדת לפרס גלובוס הזהב ולפרס אמי. מאז 1984 הופיעה בעשרות סדרות טלוויזיה וסרטי קולנוע. ב-1995 שיחקה את אליזבת טיילור, בסרט המבוסס על חייה. בין 1998 ל-2001 כיכבה בסדרה "הבוקר שאחרי", ב-2006–2007 הופיעה בכמה פרקים של הסדרה "בנות גילמור". היא השתתפה מ-2017 עד 2020 בסדרה "S.W.A.T." מ-2022 מופיעה בסדרה Shining Vale.
ביוגרפיה

פן נולדה בשם שריל אן פן ב-1965, בדטרויט, מישיגן, ארצות הברית. פן היא ממוצא איטלקי והונגרי מצד אמה, וממוצא אירי וצרפתי מצד אביה. היא באה ממשפחה של מוזיקאים: אמה היא הקלידנית ארלין קוואטרו, דודתה היא הזמרת סוזי קוואטרו, סבא שלה ארט קוואטרו היה מוזיקאי ג'אז, ואביה, ליאו פן, ניהל להקות רוק כמו The Pleasure Seekers של סוזי קוואטרו, אליס קופר, ו-The Billion Dollar Babies.
פן חונכה לפי הדת הקתולית. בילדותה נדדה לעיתים קרובות עם אמה ושני אחיה הגדולים לפני שהמשפחה התיישבה בלוס אנג'לס כשהייתה בת 17. כיוון שלא רצתה להתחיל ללמוד שוב בבית ספר חדש, נשרה פן מהתיכון והחליטה להמשיך במשחק, ונרשמה למכון לי סטרסברג לתיאטרון.
קריירה > תחילת הקריירה

פן החלה את הקריירה שלה ב-1984 בסרטים דלי תקציב. היא הופיעה במספר סרטי קולנוע ביניהם The Wild Life מ-1984, Just One of the Guys מ-1985, היא עוד הופיעה בסרטים Thrashin ו־The Wraith מ-1986, Zombie High מ-1987, Meridian: Kiss of the Beast - סרט אירוטי מ-1990 המבוסס על היפה והחיה.
ב-1985 היא כיכבה במקביל לג'וני דפ בסרט סטודנטים בשם Dummies - לאחר פגישתם בסרט הם יצאו 3.5 שנים שלאחריהן התארסו ומאוחר יותר נפרדו. ב-1987 היא הופיעה יחד עם דפ בפרק אחד בסדרה רחוב ג'אמפ 21.
פן תיארה רבים מהסרטים המוקדמים הללו כסרטי ניצול מיני בהם במאים ניסו לשכנע אותה להופיע עירומה לאחר חתימת החוזה.
פן קיבלה את תפקידה הראשי הראשון, כיורשת מאורסת למשפחה דרומית ותיקה שמתאהבת בעובד הקרנבל ריצ'רד טייסון, בסרט הדרמה האירוטית של זלמן קינג Two Moon Junction, שלאחריו רצתה להתחבא במשך שנה: "הייתי נבוכה כל כך מאיך שיצא, שנכנסתי לפקעת במשך שנה לאחר מכן. הסרט היה אמור להיות הפריצה הגדולה של פן, אבל הסרט הפך לעוד סרט ניצול מיני. הרבה אנשים אמרו עליי דברים ממש רעים על שעשיתי סרט כל כך סקסי. אבל החלטתי לעשות את זה כי לא היה לי נוח עם החומר. לא רציתי לעשות בחירות שתמיד ישימו אותי במקום נוח ובטוח. חשבתי שיקרו דברים מעניינים ואני אגדל. אכן קרו דברים מעניינים. בכיתי בסוף כל סצנות האהבה שלי."
לאחר חוויות הקולנוע הללו, החליטה פן להשתלט על הקריירה שלה. "החלטתי להיות יותר עצמי ולא להידחף למה שאנשים אחרים רצו שאהיה. זה מפחיד כמה מעט דמיון יש לאנשים רבים בעסק הזה."
קריירה > שנות ה-2000

ב-2000, היא התחברה מחדש עם כריס פן ואדריאן פסדר בסרט Cement (בטון), שחזור עכשווי של אותלו, בו גילמה אשה מפתה של שוטר מושחת וקנאי בגילומו של כריס פן.
ב-2001 שתפה פן פעולה עם השחקן/במאי ברוס דייוויסון בקומדיה המשפחתית שלו, Showtime's Off Season לצד רורי קאלקין, הום קרונין ואדם ארקין.
בשנת 2002, פן הייתה אחת מכמה כוכבי טווין פיקס לשעבר, שקיבלו תפקיד בסדרה דוסון קריק של The WB. היא התארחה בשלושה פרקים מהעונה החמישית, בתור אלכס פרל, המנהלת המפתה של המסעדה בה עובד פייסי (ג'ושוע ג'קסון).
עוד ב-2002 שיחקה בפרק של העונה הרביעית של חוק וסדר: מדור מיוחד והופיעה בסדרה קצרת המועד של ג'וליה לואי דרייפוס Watching Ellie.
פן גילמה בוסית פשע בסרט Swindle משנת 2002 לצד טום סייזמור. היה לה תפקיד קטן בסרט "ארצות הברית של לילנד" לצד ראיין גוסלינג, בו גילמה אם לנער מתבגר בעייתי.
בשנת 2003, פן הופיעה בעונה השלישית בסדרה בנות גילמור בתור סשה, חברתו של אביו המנוכר של ג'ס מריאנו (בגילומו של רוב אסטס).
ב-2003–2004 שיחקה בתפקיד חוזר את ויולט מונטגומרי בסדרה בוסטון פבליק.
ב-2004 הופיעה בתפקיד ראשי בסרט הדרמה Cavedweller לצדה של קירה סדג'וויק.
עוד בשנת 2004, הופיעה שוב לצדו של מארק הרמון בפרק של הסדרה בכיכובו NCIS, כאישה עם אמנזיה.
בשנת 2005 הופיעה פן ב-The 4400, כשגילמה את ז'אן דלין בייקר, שיש לה את היכולת לגדל נבגים פולטי רעל על ידיה. היא גם כיכבה כאורחת בפרק האחרון של הסדרה המשפט של איימי.
בשנת 2006, פן כיכבה לצד טרייסי לורדס ופול ג'והנסון בקומדיה הרומנטית של אמילי סקופוב, Novel Romance בו גילמה בעלת חנות הריון שבעצמה לא יכולה להביא ילדים לעולם.
לאחר מכן הופיעה בסרט אמנויות הלחימה "Lesser of Three Evils" לצד הו סונג פאק, פיטר גרין ורוג'ר גונבור סמית', כאשתו הלא מאוזנת והאלכוהוליסטית של בלש מושחת. הסרט יצא לאקרנים בשנת 2009 תחת הכותרת Fist of the Warrior.
בשנת 2006, פן התחברה מחדש עם איימי שרמן-פאלדינו והופיעה שוב בעונות השישית והשביעית של בנות גילמור בתפקיד שונה, הפעם בתור אנה נרדיני, חברתו לשעבר של לוק דיינס (בגילומו של סקוט פטרסון) והאם המגוננת לבתו אפריל. מאז 2003, שרמן-פאלדינו המשיכה לרצות לעבוד עם פן שוב, והיא כתבה את דמותה של אנה עבורה. כשנשאלה מדוע ליהקה את פן לשני תפקידים שונים בבנות גילמור שרמן-פאלדינו הסבירה: "אני כל כך אוהבת את שרילין ולא אכפת לי. דבר אחד בתוכנית הוא שאני רק רוצה את האנשים הכי טובים. פשוט חיפשתי כל הזמן הזדמנות לעבוד עם שרילין, ואני מזדקנת מאוד ויכולתי להיפגע ממשאית בכל רגע. אני פשוט לא יכולתי לדחות את זה כל כך הרבה זמן, אז אני פשוט מעדיפה להכניס אותה ושיהיה לה חלק מהעולם שלי". עם זאת, לאחר ששרמן-פאלדינו עזבה את התוכנית, הכיוון לדמות השתנה - המפיקים החליטו להפוך את דמותה לנבל בקרב משמורת עם לוק.
ביולי 2006, פן עברה מאחורי המצלמה בפעם הראשונה וביימה בפיטסבורג סרט תיעודי על תוכנית העשרת הילדים CosmiKids ומייסדתה, ג'ודי ג'ולין.
עוד ב-2006 הופיעה בפרק בסדרה CSI:מיאמי.
ב-2007 הופיעה בסרט הפעולה "שודדי המטמון" שצולם ברוסיה עם דייוויד קאראדין. לאחר מכן פן כיכבה במותחן הפסיכולוגי הקנדי Presumed Dead, לצד דאנקן רג'ר, כבלשית שעובדת על מקרה של נעדר שנאלץ להערים על סופר ספרי פשע.
היא הופיעה בסרט הקדם של הדיוק'ס קורעים את האזרד מ-2007, הדיוק'ס קורעים את האזרד: ההתחלה, בתור לולו הוג.
ביולי 2008, פן הצטלמה ל-The Scensters, קומדיה שחורה שנעשתה על ידי קבוצת הקומדיה The Vacationeers מלוס אנג'לס, שהוצגה לראשונה באוקטובר 2009.
ב-2008 הופיעה בפרק של הסדרה האוס.
ביולי 2009, פן הופיעה בתפקיד אורח ב-In Plain Sight כזייפנית לסבית.
קריירה > 2010- היום

בדצמבר 2010, פן הופיע בסדרה בניחוש חוקר, הסדרה נוצרה על ידי סטיב פרנקס ושודרה ברשת USA Network. פן הופיעה עם שחקני טווין פיקס אחרים בפרק של העונה החמישית בשם "Dual Spires" בתור הספרנית החונקת מודט הורנסבי. הפרק עשה כבוד לטווין פיקס עם התייחסויות רבות לתוכנית.
בפברואר 2016 היא הצטרפה לצוות השחקנים של הגרסה האמריקאית של חסרי בושה של רשת שואו טיים.
פן שחזרה את תפקידה בתור אודרי הורן ב-2017 עבור העונה השלישית של טווין פיקס.
בשנת 2017, פן כיכבה בסדרה "S.W.A.T." במשך מספר עונות עד 2021 בתור קארן סטריט, אמו המנוכרת של ג'ים סטריט, עד למותה של האם בעונה הרביעית של הסדרה.
ב-2017 הופיעה בסרט האימה "שבע משאלות" עם ראיין פיליפה וג'ואי קינג.
ב-2018 הופיעה בפרק בסדרה "הטיטאנים".
ב-2022 הופיעה בתפקיד משנה בתפקיד רובין קורט בסדרה "Shining Vale" בכיכובה של קורטני קוקס. ב-2022 הופיעה בסרט הקולנוע Losing Addison.
חיים אישיים

פן יצאה עם זמר הפופ פרינס לזמן קצר במהלך 1985.
לאחר מכן ב־1985 הייתה במערכת יחסית של שלוש וחצי שנים עם השחקן ג'וני דפ, השניים התארסו ונפרדו.
בשנת 1993 נולד בנה הראשון מיילס הולידיי מהמוזיקאי טולוז הולידיי, הם נישאו שנה לאחר מכן אך התגרשו ב-1997.
בין 2006 ל-2013 הייתה במערכת יחסים עם דילן סטיוארט ממנו יש לה בן כריסטיאן סטיוארט שנולד ב-2007.
בשנת 2016, פן כתבה ופרסמה ספר ילדים בשם "ארץ הפקר", על ילד שיש לו אוטיזם. היא קיבלה השראה לכתוב את הספר לאחר שבנה השני, כריסטיאן, אובחן עם אוטיזם.
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 1984 | The Wild Life | פני הארלין |  |
| 1985 | Out of Control | קייטי |  |
| 1985 | Just One of the Guys | סנדי |  |
| 1985 | Dummies |  | סרט קצר |
| 1986 | "טראשין" | סמל |  |
| 1986 | The Wraith | קרי ג'ונסון |  |
| 1987 | Zombie High | סוזי |  |
| 1988 | Two Moon Junction | אפריל דלונגפרי |  |
| 1989 | Crime Zone | הלן |  |
| 1989 | True Blood | ג'ניפר סקוט |  |
| 1990 | Backstreet Dreams | לוסי. |  |
| 1990 | לב פראי | בחורה בתאונה |  |
| 1990 | מרדיאני | קתרין בומארזיני |  |
| 1991 | תשוקה וגיהנום במוטל סונסט | ברידג'ט 'ברידי' דסוטו |  |
| 1991 | יומן של רוצח | ג'יין זידזיק |  |
| 1992 | רובי | שריל אן "קנדי קיין" דוג'אן |  |
| 1992 | על עכברים ואנשים | אשתו של קורלי |  |
| 1993 | שלושת הלבבות | אלן ארמסטרונג |  |
| 1993 | Boxing Helena | הלנה |  |
| 1993 | אינסטינקט קטלני | לורה לינקולנברי |  |
| 1996 | תיק הרצח | לורן ג'ייקובס |  |
| 1997 | חיי אהבה | מולי |  |
| 1997 | פשוט כתוב | אמנדה קלארק |  |
| 1998 | The Shadow Men | דז וילסון |  |
| 1998 | Outside Ozona | מרסי דאגאן רייס |  |
| 1999 | Darkness Falls | סאלי דרסקול |  |
| 2000 | Cement | לינדל הולט |  |
| 2002 | Swindle | סופי זן |  |
| 2003 | The United States of Leland | אנג'לה קאלדרון |  |
| 2003 | לוחם החלומות | סטערלינג |  |
| 2006 | רומן רומנטי | ליזה נורמן סטיוארט |  |
| 2007 | Treasure Raiders | לנה |  |
| 2009 | Fist of the Warrior | קייטי בארנס |  |
| 2009 | The Scenesters | פרקליט המדינה ברברה דיטריצ'ון |  |
| 2013 | קרב עד מוות | אליזבת |  |
| 2015 | לא טבעי | ד"ר האנה לינדבאל |  |
| 2016 | הסודות של אמילי בלייר | לינדה ריגן |  |
| 2017 | Wish Upon | גברת דלוקה. |  |
| 2020 | Immortalist | לורה ספרסוני |  |
| 2020 | ירי בהרואין | ג'ייזל |  |
| 2021 | משהו עליה | צ'ארלין |  |
| 2022 | Losing Addison | שרה ג'יין מקובין |  |
| 2023 | Silent Life | אללה נאזימובה |  |
הערות שוליים

↑  Jennifer Phang, Sherilyn Fenn Through The Years — Photos Of The ‘Twin Peaks’ Actress, Hollywood Life, ‏2022-02-01 (באנגלית אמריקאית)
↑  Nikita Nikhil, Who is Sherilyn Fenn? Relationship with Johnny Depp explored as Twin Peaks star expresses undying love and support for 'John Christopher', www.sportskeeda.com (באנגלית אמריקאית)
↑  Condé Nast, Sherilyn Fenn on What to Expect From Tonight's 'Twin Peaks' Reboot, Glamour, ‏2017-05-21 (באנגלית אמריקאית)
↑  אמיר קמינר, "דיוויד לינץ' אינו צל, הוא אבא שלי", באתר ynet, 28 באוגוסט 2013
↑  דנה קסלר, ‏חלום מתוק או חלום בלהות? "טווין פיקס" חוזרת לעונה חדשה, באתר מעריב אונליין, 14 במאי 2017
↑  צפו: כוכבי טווין פיקס מתחננים בפני דיוויד לינץ' שלא יפרוש, באתר ynet, 8 באפריל 2015
↑  Marc Mohan, ‘Losing Addison’: The five-year journey to bring a dream to the big screen | Oregon ArtsWatch (באנגלית אמריקאית)
↑   אורי קליין, האם ג'וני דפ בדרך לקריסה מוחלטת?, באתר הארץ, 30 ביולי 2020
↑  Gia Marcos, Where Is 'Twin Peaks' Star Sherilyn Fenn Now?, TheThings, ‏2021-11-18 (באנגלית)
| --- | --- |
בקרת זהויות :  NLI: 987007459828005171  PLWABN: 9810599541605606  BIBSYS: 3098556  BnF: cb139852534 (data)  GND: 1035822598  ISNI: 0000 0001 1476 6646  LCCN: no98128238  NKC: xx0053734  NLK: KAC2020L7174  SNAC: w6xs6kw3  SUDOC: 156928760  VIAF: 85646766   WorldCat (עם VIAF): 85646766
בוראט (סרט)

| --- | --- |

 בימוי:  לארי צ'ארלס
 הופק בידי:  מוניקה לווינסון דן מייזר ג'יי רואץ'
 תסריט:  סשה ברון כהן פיטר ביינהם אנתוני היינס דן מייזר
 עריכה:  קרייג אלפרט 
 שחקנים ראשיים:  סשה ברון כהן קן דוויטיאן עוזאן חסן לנל פמלה אנדרסון
 מוזיקה:  ערן ברון כהן
 מדינה:  ארצות הברית, הממלכה המאוחדת 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  1 בנובמבר 2006
 משך הקרנה:  84 דקות
 שפת הסרט:  אנגלית, עברית, ארמנית, רומנית
 סוגה:  סרט פרודיה, מוקומנטריה, סרט קומדיה 
 מקום התרחשות:  ניו יורק, לוס אנג'לס, אלבמה, דאלאס, וושינגטון די. סי., אטלנטה 
 תקציב:  18,000,000‏$
 הכנסות:  261,572,744‏$
 הכנסות באתר מוג'ו:   borat
 פרסים:  פרס גלובוס הזהב לשחקן הראשי
 סרט הבא:  סרט המשך בוראט 
 www.boratmovie.com
 דף הסרט ב־IMDb
 
בוראט: רוצה לומד תרבות אמריקה בשביל נהדרת קזחסטן (באנגלית: Borat: Cultural Learnings of America for Make Benefit Glorious Nation of Kazakhstan, לעיתים קרובות מכונה בפשטות בוראט) היא קומדיה מוקומנטרית קולנועית משנת 2006 בכיכובו של הקומיקאי הבריטי-יהודי סשה ברון כהן כבוראט סאגדייב, דמות סאטירית המתיירת בארצות הברית ומנהלת יומן מסע. הסרט מבוסס על דמות שגילם ברון כהן בתוכנית הטלוויזיה "המופע של עלי ג'י". אחריו יצא לו סרט המשך. בסרט השלישי שיצא ביולי 2009 מככב כתב האופנה האוסטרי ההומוסקסואל הפיקטיבי, "ברונו", שגם הוא דמות במופע ובשנת 2012 יצא סרט נוסף של כהן, באותו הסגנון, הדיקטטור, אך הפעם על דמות פיקטיבית, שאינה מהווה חלק מהמופע שלו.
הסרט, שבוים בידי לארי צ'ארלס, זכה להצלחה מסחרית וביקורתית. הוא יצא לראשונה לאקרנים ב-1 בנובמבר 2006 בבלגיה והרוויח 26.4 מיליון דולרים בסוף השבוע הראשון שלו בארצות הברית ובקנדה, כשהוא קובע שיא מכירות לגבי סרטים שהוקרנו בפחות מ-1,000 בתי קולנוע. הסרט הגיע לישראל ב-30 בנובמבר. ב-2007 זכה ברון כהן בפרס גלובוס הזהב לשחקן הטוב ביותר במחזמר או בקומדיה על משחקו בסרט. כמו כן הועמד הסרט לפרס האוסקר בקטגוריית התסריט המעובד הטוב ביותר.
את "בוראט" סבבו שערוריות בטרם ולאחר צאתו. הוא הואשם בהצגתה של דמות ראשית פוגענית, וכמה ממצולמי הסרט הביעו ביקורת שלילית לגביו ו/או תבעו את יוצריו בבית משפט. כבר בסוף 2005 ממשלת קזחסטן איימה לתבוע את ברון-כהן, אך שנה אחר כך, עם צאת הסרט לאקרנים הזמינה אותו לביקור במדינה.
עלילה

הסרט מתאר כיצד העיתונאי בוראט סאגדייב עוזב את ביתו בקזחסטן בדרכו אל ארצות הברית ("יו. אס. אנד איי", כלשונו) על מנת להקליט שם סרט דוקומנטרי בשליחות משרד המידע הפיקטיבי של קזחסטן. הוא משאיר מאחוריו את אמו, אשתו ואת אנס העיר, ונוסע כשהוא מלווה בידי מפיקו כבד המשקל אזמאט בגאטוב (קן דוויטיאן). רובו של הסרט מרגע זה והלאה מורכב מסצנות לא מבוימות קצרות ומאולתרות שבהן בוראט מראיין ומשוחח עם אמריקאים המאמינים שהוא באמת כתב טלוויזיה זר שאיננו מכיר את מנהגיהם של תושבי אמריקה.
בעת שהותו בניו יורק, בוראט צופה בפרק של משמר המפרץ ומתאהב מיידית בפמלה אנדרסון. לאחר שהוא מקבל הודעה על מותה של אשתו, הוא לוקח שיעורי נהיגה ורוכש משאית גלידה ישנה שבה הוא נוסע מניו יורק לכיוון לוס אנג'לס (אזמאט מפחד לטוס מחשש מהתקפה נוספת בסגנון פיגועי 11 בספטמבר, להם אחראים היהודים, לדעתו) במטרה "לזכות בווגינה ("ואז'ין" כלשונו) של אנדרסון".
תוך כדי נסיעתו בוראט ממשיך לצלם את הסרט הדוקומנטרי שלו: הוא פוגש פמיניסטיות, משתתפי מצעד גאווה, פוליטיקאים ובני נוער אפרו-אמריקאים. הוא קוטע תחזית מזג-אוויר טלוויזיונית, שר גרסה מעוותת של המנון ארצות הברית באצטדיון רודיאו וזוכה לצעקות בוז מהקהל. הוא שוכר חדר בבית הארחה המנוהל על ידי יהודים, אך הוא ואזמאט בורחים ממנו בלילה, מתוך אמונה שהיהודים יכולים לשנות את צורתם. בוראט מנסה לרכוש רובה שיסייע לו בהגנה מפני יהודים (לאחר שנדחה משום שאינו אזרח ארצות הברית, הוא קונה דב שיגן עליו), מתארח בארוחת ערב יוקרתית בביתו של אחד האנשים בדרום ארצות הברית ומזמין פרוצה אפרו אמריקאית לבית. את מספר הטלפון שלה הוא מוצא בעיתון שהוא ואזמאט משתמשים בו כדי לנקות את הצואה של הדוב. הוא מבקר בחנות עתיקות המלאה במזכרות וסמלים של קונפדרציית המדינות של אמריקה, שאת רובם הוא שובר שלא בכוונה.
בבית המלון מתעוררת חמתו של בוראט על אזמאט לאחר שהוא מגלה אותו מביט בתמונות של אהובתו פמלה אנדרסון כשהוא מאונן. הוויכוח ביניהם מתלהט במהירות לקטטה בעירום מלא, שגולשת אל מסדרון בית המלון ומשם אל אולם נשפים עמוס באנשים.
כתוצאה מהריב נוטש אזמאט את בוראט, ולוקח איתו את הדרכון של בוראט, את כספם ואת הדב שלהם. מצב רוחו של בוראט מתדרדר עוד יותר לאחר שסטודנטים של אוניברסיטת דרום קרוליינה שאיתם הוא מתיידד מקרינים לו את סרטה הידוע לשמצה של אנדרסון, "פאם וטומי", בו הוא מגלה שאנדרסון כבר איננה בתולה כפי שחשב. זעמו גורם לו לשרוף את המגזין שבו תמונותיה של אנדרסון, אך לחוסר מזלו כרטיס הטיסה שלו נשרף גם כן. למחרת רוחו מתעודדת לאחר שהוא נקלע לכנס התעוררות של נוצרים אוונגליסטיים ולומד שם לסלוח לאזמאט ולפמלה. הוא מצטרף למספר נוצרים הנוסעים באוטובוס ללוס אנג'לס, שם הוא מוצא את אזמאט המחופש לאוליבר הארדי (למרות שבוראט חשב שהוא דומה לאדולף היטלר). השניים מתאחדים מחדש ומנסים להתחקות אחר עקבותיה של פמלה אנדרסון.
בוראט מצליח לבסוף לפגוש את אנדרסון פנים אל פנים בספרייה במחוז אורנג' שבקליפורניה, שם היא חותמת למעריצים על ספרה החדש. הוא מציג לה את "שק הנישואין המסורתי" שלו ומתחיל לרדוף אחריה בתוך החנות ולאחר מכן במגרש החנייה בניסיון להכניס אותה לשק ולחטוף אותה, עד שהוא נלכד בידי מאבטחים. לאחר מכן בוראט נושא לאישה פרוצה אפרו אמריקאית בשם לנל (המגולמת בידי קומיקאית הנושאת את אותו שם) איתה התיידד מוקדם יותר במהלך הסרט, ושב עם אשתו החדשה אל קזחסטן.
הפקה

רוב סצנות הסרט הן בלתי מתוסרטות, וכל המופיעים בו אינם שחקנים מלבד בוראט, אזמאט, פמלה אנדרסון שהיא ידידה ותיקה של ברון כהן, הפרוצה ובני משפחתו של בוראט.
ל"קזחסטן" המתוארת בסרט אין קשר למדינה האמיתית, והסצנות המציגות את כפר הולדתו של בוראט צולמו בכפר הצוענים הרומני גלוד, למרות שהאישה המגלמת את אשתו של בוראט היא קזחית שהיגרה לרומניה על מנת לשפר את תנאי מחייתה. שמו של השכן של בוראט, נורסולטאן טויאקביי, הוא שילוב של שמם של נשיא קזחסטן נורסולטאן נזרבייב ושל אחד מחברי האופוזיציה, ז'רמחן טויאקביי.
הסרט אינו כולל ולו מילה אחת בשפה הקזחית. כמה מן האנשים שלכאורה מדברים קזחית מדברים למעשה ברומנית, האלפבית הקירילי המוצג בסרט הוא בסגנון הרוסי ולא הקזחי, והמילים הכתובות בו כוללות שגיאות כתיב או בלתי קיימות לחלוטין. לכל אורך הסרט, שיחותיהם של בוראט ואזמאט מתנהלות כאשר סשה ברון כהן מדבר בעברית וקן דוויטיאן, שמגלם את אזמאט, מדבר בארמנית, וביטויי המחווה בהם משתמש בוראט, "יאק שייה מאש" ("איך אתה מרגיש"), "ג'נקוייה" ("תודה לך") ו"טישה" ("תהיה בשקט") מקורן בשפות סלאביות כפולנית. הריאיון לתוכנית "ערב טוב עם גיא פינס" עם דמותו של בוראט לשם קידום הסרט התנהל ברובו בעברית, כאשר בוראט מחמיא למראיין על שליטתו בשפה הקזחית.
המשטרה נקראה 91 פעמים כתוצאה מפעילויותיו של ברון כהן במהלך צילומי הסרט. סצנות שצולמו ולא נכללו בסרט כוללות את בוראט שר תפילה קזחית מסורתית, מתבקש לעצור את מכוניתו על ידי שוטרים בקנזס, מנסה להשיג לעצמו כלב תקיפה לשם הגנה מפני יהודים, מבקר בסופרמרקט, שוהה בכלא, מבקש ממעסה שישפשף את איבר מינו ומפרט בפני רופא את כל מחלות המין מהן הוא סובל. חלק מסצנות אלו מופיע בתוספות ל-DVD של הסרט. נעשה גם ניסיון לצלם בבית הלבן שלא אושר.